pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปั้นคนรุ่นใหม่เป็น “นักเล่าเรื่อง” เที่ยวชุมชน ยลวิถี โพรโมตของดี โดนใจโลกออนไลน์ ดึงดูดนักท่องเที่ยว สร้างเศรษฐกิจชุมชนเข้มแข็ง
วันจันทร์ที่ 5 กันยายน 2565
ปั้นคนรุ่นใหม่เป็น “นักเล่าเรื่อง” เที่ยวชุมชน ยลวิถี โพรโมตของดี โดนใจโลกออนไลน์ ดึงดูดนักท่องเที่ยว สร้างเศรษฐกิจชุมชนเข้มแข็ง
.....
กระทรวงวัฒนธรรมดําเนินโครงการชุมชนแชมป์เปี้ยน นักเล่าเรื่อง “เที่ยวชุมชน ยลวิถี” โดยร่วมกับภาคเอกชน จัดการฝึกอบรมแก่เยาวชนและประชาชนในหัวข้อ Creative Story Telling พลังของการเล่าเรื่อง เพื่อบอกเล่าวิธีการดึงของดีออกมาเล่าให้ตรงใจคนในโลกออนไลน์ และเนื้อหาความเข้าใจแบบนักทําคอนเทนต์ เช่น ตามหาตัวตนที่ใช่ เข้าใจคนดูของเรา บอกเล่าให้โดน ตลอดจนเทคนิคการสร้างไวรัล มาร์เก็ตติ้ง โดยมีผู้ร่วมโครงการที่ผ่านการคัดเลือกจากสํานักงานวัฒนธรรมจังหวัด จังหวัดละ 3 คน รวม 228 คน ทําคลิปผลงานส่งประกวด ซึ่งจะคัดเลือกเป็นสุดยอดนักเล่าเรื่อง จํานวน 10 คน ไปทําผลงานเผยแพร่ในระดับประเทศ
.
โครงการนี้เป็นการต่อยอดจากโครงการเที่ยวชุมชน ยลวิถี ซึ่งยกระดับชุมชนคุณธรรม รวม 20 ชุมชน ให้มีศักยภาพและความพร้อมด้านการท่องเที่ยวเชิงวัฒนธรรม โดยพัฒนาเยาวชนและประชาชนในพื้นที่ให้สามารถสร้างสื่อออนไลน์ ถ่ายทอดความโดดเด่น ความน่าสนใจ และความภาคภูมิใจ ของชุมชน ดึงดูดให้นักท่องเที่ยวไปเยี่ยมเยือนชุมชนของตน ตลอดจนเป็นแรงบันดาลใจให้คนรุ่นใหม่ในชุมชนร่วมกันขับเคลื่อนการพัฒนาศักยภาพชุมชนของตนเอง สร้างอาชีพ สร้างรายได้ สร้างเศรษฐกิจชุมชนให้เข้มแข็งอย่างยั่งยืน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สุดยอดอาชีวะไทย! ร่วมระดมสมอง - แชร์ไอเดีย สร้างต้นแบบสิ่งประดิษฐ์ “ช่วยชีวิตเด็กติดในรถ”
วันจันทร์ที่ 19 กันยายน 2565
สุดยอดอาชีวะไทย! ร่วมระดมสมอง - แชร์ไอเดีย สร้างต้นแบบสิ่งประดิษฐ์ “ช่วยชีวิตเด็กติดในรถ”
.....
กรณีเด็กนักเรียนถูกทิ้งและติดในรถยนต์ รัฐบาลโดยกระทรวงศึกษาธิการได้มอบหมายให้สํานักงานคณะกรรมการการอาชีวศึกษา (สอศ.) ประสานไปยังสถานศึกษาในสังกัด สอศ. ทั้งของรัฐและเอกชน ให้ช่วยกันคิดค้นนวัตกรรมสิ่งประดิษฐ์ที่สามารถป้องกันและช่วยเหลือเด็กที่ติดอยู่ในรถยนต์ได้
.
ล่าสุด พบว่าสถานศึกษาอาชีวะหลายแห่งได้สร้างสรรค์นวัตกรรมกว่า 30 ผลงาน เช่น
• วิทยาลัยเทคนิคลําปาง ผลิตเครื่องแจ้งเตือนเด็กติดในรถ โดยเป็นระบบป้องกันและเตือนภัย เป็นการส่งสัญญาณไซเรนเพื่อให้ผู้คนบริเวณใกล้เคียงสามารถช่วยเหลือได้ทันที นอกจากนี้ ยังสามารถลดระดับของกระจกรถเพื่อระบายอากาศได้ ขณะนี้ อยู่ระหว่างการพัฒนาติดตั้งกล้อง 360 องศา ซึ่งจะทําให้ผู้ปกครองสามารถตรวจสอบบุตรหลานจากรถรับส่งนักเรียนได้ด้วย
• วิทยาลัยเทคนิคนครปฐม ได้ประดิษฐ์เป็นชุดควบคุมก๊าซคาร์บอนไดออกไซด์ในรถยนต์ ซึ่งเครื่องจะทํางานอัตโนมัติเมื่อพบว่ามีผู้ติดอยู่ในรถและมีค่าคาร์บอนฯ มากกว่า 1,000 ppm. ซึ่งเป็นค่าที่ทําให้ผู้ติดอยู่ในรถรู้สึกอึดอัด
• วิทยาลัยสารพัดช่างอุบลราชธานี ได้ประดิษฐ์เครื่องทําลายกระจกรถยนต์ กรณีรถยนต์ตกน้ําหรือมีผู้ติดอยู่ในรถ โดยสามารถยิงทําลายกระจกรถยนต์ได้ และจะมีอุปกรณ์เสริมเพื่อขอความช่วยเหลือ รวมทั้งมีสัญญาณแสดงตําแหน่งที่รถจมอยู่
.
ระยะต่อไป หน่วยงานที่เกี่ยวข้องจะดําเนินการประชุมร่วมกัน เพื่อระดมสมอง แชร์ไอเดียจากสถานศึกษาอาชีวะทั่วประเทศ เพื่อนําไปสู่แนวทางการพัฒนา ต่อยอด และหาต้นแบบที่มีประสิทธิภาพสูง ไว้ใช้งานในระยะยาวต่อไป
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชวนผู้ประกอบการใช้กรอบ RCEP เพิ่มโอกาสส่งออก
วันอังคารที่ 30 สิงหาคม 2565
ชวนผู้ประกอบการใช้กรอบ RCEP เพิ่มโอกาสส่งออก
วันอังคารที่ 30 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนผู้ประกอบการไทยใช้ประโยชน์ด้านการส่งออกจากความตกลงการค้าเสรีตามกรอบความตกลงหุ้นส่วนทางเศรษฐกิจระดับภูมิภาค หรือ RCEP ซึ่งจะช่วยลดต้นทุน เพิ่มประสิทธิภาพการผลิต และขยายโอกาสทางการตลาด โดยมีจุดเด่นเรื่องกฎถิ่นกําเนิดสินค้าที่เอื้อให้ผู้ประกอบการได้รับการยกเว้นภาษีง่ายขึ้น ทั้งนี้ ครึ่งแรกของปี 2565 ไทยส่งออกไปยังประเทศสมาชิก RCEP แล้วกว่า 78,000 ล้านดอลลาร์สหรัฐ มีสินค้าที่ส่งออกได้เพิ่มขึ้น เช่น น้ําตาลทราย ขยายตัวร้อยละ 145 ผลไม้กระป๋องและแปรรูป ร้อยละ 19 อาหารสัตว์ ร้อยละ 9 แผงวงจรไฟฟ้า ร้อยละ 19 และผลิตภัณฑ์มันสําปะหลัง ร้อยละ 24 ผู้ประกอบการที่สนใจสอบถามเพิ่มเติมได้ที่ สายด่วนกรมการค้าต่างประเทศ โทร 1385
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขอเชิญชวนรับชมพิธีเจริญพระพุทธมนต์เป็นกรณีพิเศษในวันศุกร์ที่ 7 ตุลาคม 2565 เวลา 17.00 น. ทาง Facebook Fanpage: “สมโภช 150 ปี วัดราชบพิธสถิตมหาสีมาราม”
วันเสาร์ที่ 8 ตุลาคม 2565
ขอเชิญชวนรับชมพิธีเจริญพระพุทธมนต์เป็นกรณีพิเศษในวันศุกร์ที่ 7 ตุลาคม 2565 เวลา 17.00 น. ทาง Facebook Fanpage: “สมโภช 150 ปี วัดราชบพิธสถิตมหาสีมาราม”
ขอเชิญชวนรับชมพิธีเจริญพระพุทธมนต์เป็นกรณีพิเศษในวันศุกร์ที่ 7 ตุลาคม 2565 เวลา 17.00 น. ทาง Facebook Fanpage: “สมโภช 150 ปี วัดราชบพิธสถิตมหาสีมาราม” และ Facebook Fanpage ของกรมและรัฐวิสาหกิจในสังกัด มท. รวมถึงรับฟังผ่านหอกระจายข่าวทุกหมู่บ้าน
นายสุทธิพงษ์ จุลเจริญ ปลัดกระทรวงมหาดไทย ไวยาวัจกร ฝ่ายบริหารงานสาธารณสงเคราะห์ วัดราชบพิธสถิตมหาสีมาราม เปิดเผยว่า ตามที่เกิดเหตุคนร้ายประทุษร้ายประชาชน ณ ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู เมื่อวันพฤหัสบดีที่ 6 ตุลาคม 2565 ทําให้มีผู้ได้รับผลกระทบจากภยันตรายดังกล่าว โดยขณะนี้มีผู้เสียชีวิต 38 ราย และบาดเจ็บกว่า 10 ราย ตามปรากฏในข่าว ในการนี้ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงปลงธรรมสังเวช อีกทั้งทรงพระปรารภห่วงใยผู้ประสบเหตุและผู้สูญเสีย จึงโปรดประทานผ้าไตร และมีพระบัญชาโปรดให้ไวยาวัจกรจัดกัปปิยภัณฑ์ (กับ-ปิ-ยะ-พัน) รายละเท่าจํานวน 20,000 บาท (สองหมื่นบาทถ้วน) ประทานแก่ครอบครัวของผู้เสียชีวิต เพื่อช่วยการบําเพ็ญกุศลศพทุกราย ส่วนสําหรับผู้บาดเจ็บนั้น จัดกัปปิยภัณฑ์รายละเท่าจํานวน 20,000 บาท (สองหมื่นบาทถ้วน) ประทานแก่ผู้บาดเจ็บทุกราย เพื่อโดยเสด็จพระราชกุศลที่สมเด็จบรมบพิตรพระราชสมภารเจ้าทั้งสองพระองค์ ผู้ทรงพระคุณอันประเสริฐ พระราชทานพระบรมราชานุเคราะห์ในการรักษาพยาบาล
นายสุทธิพงษ์ จุลเจริญ กล่าวต่อว่า โอกาสนี้ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก มีรับสั่งประทานกําลังใจแก่ครอบครัว ญาติมิตรของผู้เสียชีวิต ผู้บาดเจ็บ และผู้ได้รับผลกระทบทางจิตใจจากเหตุการณ์นี้ เพื่อเป็นส่วนทุเลาความเศร้าโศกหม่นหมอง อีกทั้งโปรดประทานพรให้เจ้าหน้าที่ผู้ปฏิบัติงาน ผู้ประสบเหตุภยันตราย พร้อมด้วยครอบครัว และญาติมิตร ตลอดจนประชาชนชาวหนองบัวลําภู และสาธารณชนผู้รู้สึกหดหู่สะเทือนใจจงถึงพร้อมด้วยขันติ สติ และปัญญา ในอันที่จะฟื้นฟูสรรพกําลังให้กลับคืนมาอย่างเข้มแข็งมั่นคง สามารถดํารงสันติสุขในจิตใจตน ชุมชน และสังคมไทยให้ยั่งยืนสืบไป
นายสุทธิพงษ์ จุลเจริญ กล่าวทิ้งท้ายว่า เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก มีพระบัญชาโปรดให้วัดในพื้นที่ให้อํานวยความสะดวกในการจัดงานศพ และการสงเคราะห์ผู้ได้รับผลกระทบทั้งทางร่างกายและจิตใจตามกําลังความสามารถ กับทั้งให้วัดทุกวัดทั่วราชอาณาจักร เจริญพระพุทธมนต์เป็นกรณีพิเศษหลังการทําวัตรเย็นในวันศุกร์ที่ 7 ตุลาคม 2565 เวลา 17.00 น. เพื่ออํานวยสวัสดิมงคลสําหรับบ้านเมือง พร้อมเสริมสร้างขวัญและกําลังใจแก่ประชาชน จึงขอเชิญชวนผู้สนใจร่วมรับชมการถ่ายทอดสด (LIVE) ผ่านทาง Facebook Fanpage: สมโภช 150 ปี วัดราชบพิธสถิตมหาสีมาราม https://www.facebook.com/WatRajabopit/ และ Facebook Fanpage “กระทรวงมหาดไทย PR” Facebook Fanpage ของกรมและรัฐวิสาหกิจในสังกัดกระทรวงมหาดไทย ทุกหน่วยงาน รวมถึงรับฟังผ่านหอกระจายข่าวทุกหมู่บ้านด้วย
รัฐบาลไทย-ข่าวทำเนียบรัฐบาล-ขยายระยะเวลาลดภาษีสรรพสามิต น้ำมันดีเซลและน้ำมันเตา สำหรับใช้ในการผลิตกระแสไฟฟ้าในอัตราศูนย์ อีก 6  เดือน ตั้งแต่ 16 กันยายน 2565 - 15 มีนาคม 2566
วันอังคารที่ 13 กันยายน 2565
ขยายระยะเวลาลดภาษีสรรพสามิต น้ํามันดีเซลและน้ํามันเตา สําหรับใช้ในการผลิตกระแสไฟฟ้าในอัตราศูนย์ อีก 6  เดือน ตั้งแต่ 16 กันยายน 2565 - 15 มีนาคม 2566
ขยายระยะเวลาลดภาษีสรรพสามิต น้ํามันดีเซลและน้ํามันเตา สําหรับใช้ในการผลิตกระแสไฟฟ้าในอัตราศูนย์ อีก 6  เดือน ตั้งแต่ 16 กันยายน 2565 - 15 มีนาคม 2566
วันที่ 13 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติหลักการ ร่างกฎกระทรวงกําหนดพิกัดอัตราภาษีสรรพสามิต (ฉบับที่..) ....ปรับลดอัตราภาษีสรรพสามิตสินค้าน้ํามันดีเซล และน้ํามันอื่นๆ ที่คล้ายกัน รวมถึงน้ํามันเตา ที่โรงไฟฟ้าใช้ในการผลิตกระแสไฟฟ้าและขายกระแสไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย โดยกําหนดให้จัดเก็บภาษีสรรพสามิตในอัตราศูนย์ บาท/ลิตรตั้งแต่ 16 กันยายน 2565 ถึงวันที่ 15 มีนาคม 2566เพื่อควบคุมไม่ให้ต้นทุนค่าไฟฟ้าเพิ่มสูงขึ้น จนกระทบต่อการดําเนินกิจกรรมทางเศรษฐกิจของประเทศ ความสามารถในการแข่งขันเชิงธุรกิจ และการดําเนินชีวิตของประชาชน
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีกล่าวเพิ่มเติมว่า กระทรวงการคลังประเมินว่า จะก่อให้เกิดการสูญเสียรายได้จากการจัดเก็บภาษีทั้งสิ้นรวม 1,436 ล้านบาท แบ่งเป็น สรรพสามิตน้ํามันดีเซล (บี0) ประมาณ 1,400 ล้านบาท และจากน้ํามันเตาประมาณ 36 ล้านบาท อย่างไรก็ตาม กระทรวงการคลังยืนยันว่า จะไม่กระทบต่อเป้าหมายการจัดเก็บรายได้ภาษีสรรพสามิต เนื่องจากรายได้ที่สูญเสียดังกล่าวไม่ได้ถูกนําไปรวมในเป้าหมายตั้งแต่ต้น ในทางกลับกันไฟฟ้าเป็นสาธารณูปโภคขั้นพื้นฐานที่มีความจําเป็นในการดําเนินชีวิต และดําเนินกิจกรรมทางเศรษฐกิจในทุกภาคส่วน ซึ่งการจัดเก็บภาษีอัตราศูนย์สําหรับน้ํามันดีเซล (บี0) และน้ํามันเตาที่นําไปใช้ผลิตกระแสไฟฟ้าในครั้งนี้ จะช่วยให้ต้นทุนในการผลิตกระแสไฟฟ้าไม่สูงมากเกินสถานการณ์ ส่งผลต้นทุนการผลิตในทุกอุตสาหกรรมก็จะไม่เพิ่มสูงมากจนเป็นอุปสรรคต่อการฟื้นฟูเศรษฐกิจของประเทศ
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลลงทุนโครงสร้างพื้นฐานดิจิทัลและอินเทอร์เน็ต เพื่อให้ประชาชนเข้าถึงบริการอย่างเป็นรูปธรรม โดยไทยเป็นอันดับ 3 อินเทอร์เน็ตบรอดแบนด์เร็วที่สุดในโลก
วันพฤหัสบดีที่ 8 กันยายน 2565
​โฆษกรัฐบาลเผย รัฐบาลลงทุนโครงสร้างพื้นฐานดิจิทัลและอินเทอร์เน็ต เพื่อให้ประชาชนเข้าถึงบริการอย่างเป็นรูปธรรม โดยไทยเป็นอันดับ 3 อินเทอร์เน็ตบรอดแบนด์เร็วที่สุดในโลก
​โฆษกรัฐบาลเผย รัฐบาลลงทุนโครงสร้างพื้นฐานดิจิทัลและอินเทอร์เน็ต เพื่อให้ประชาชนเข้าถึงบริการอย่างเป็นรูปธรรม โดยไทยเป็นอันดับ 3 อินเทอร์เน็ตบรอดแบนด์เร็วที่สุดในโลก
วันนี้ (8 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับการอํานวยความสะดวกเครือข่ายอินเทอร์เน็ตให้ประชาชนเข้าถึงได้ ทุกหมู่บ้าน ทั่วประเทศ โดยเห็นเป็นผลสําเร็จจากการตั้งใจจริงของรัฐบาล ซึ่งพบว่าประเทศไทยให้บริการอินเทอร์เน็ตบรอดแบนด์เร็วที่สุด เป็นอันดับ 3 ของโลก และมีพื้นที่ให้บริการ 5G ครอบคลุมมากกว่าร้อยละ 90 ของประเทศ
โฆษกประจําสํานักนายกรัฐมนตรีกล่าวว่า จากการเก็บรวบรวมข้อมูลของ Ookla ผู้ให้บริการทดสอบความเร็วอินเทอร์เน็ตชื่อดัง รวบรวมข้อมูลตั้งแต่กุมภาพันธ์ปี 2021 จนถึงเดือน ก.ค. ปี 2022 พบว่าประเทศ ชิลี สิงคโปร์ และไทย เป็น 3 อันดับแรก ที่มีความเร็วอินเทอร์เน็ตบรอดแบนด์สูงสุด (https://www.speedtest.net/global-index) โดยสิงคโปร์และชิลีที่มีความเร็วเกิน 200 เมกะบิตต่อวินาที (Mbps) ในขณะที่ไทยมีความเร็วอยู่ที่ 189.64 เมกะบิตต่อวินาที (Mbps) ซึ่งเร็วกว่าอีกหลายประเทศอย่างฮ่องกง มาเก๊า และสหรัฐฯ
ทั้งนี้ ในส่วนของการบริการอินเทอร์เน็ต ผ่านพื้นที่ที่รับสัญญาณ 5G เป็นข้อมูลที่สอดคล้องกับการเข้าถึงอินเทอร์เน็ตบรอดแบนด์ พบว่าสอดคล้องกับแผนที่แสดงพื้นที่ครอบคลุม 5G ของไทย ซึ่งเมื่อดูจากแผนที่จะเห็นได้ว่าประเทศไทยมีพื้นที่ครอบคลุม 5G จํานวนมากกว่าร้อยละ 90 ของพื้นที่ทั้งหมด (https://www.facebook.com/ItsAseanSkylines/photos/a.1538443799785879/2805497396413840/?type=3)
นอกจากนี้ จากข้อมูลรายงานการสํารวจรวบรวมโดย We Are Social เมื่อปี 2021 พบว่าราคาค่าใช้งานอินเทอร์เน็ตผ่านมือถือของคนไทยเฉลี่ยอยู่ที่ 1.06 ดอลลาร์ต่อ 1 GB ซึ่ง "ถูกกว่าค่าเฉลี่ยของโลก" ที่ 4.07 ดอลลาร์ต่อ 1 GB (https://datareportal.com/reports/digital-2021-thailand)
“รัฐบาลให้ความสําคัญกับการบริการโครงข่ายอินเทอร์เน็ตแก่ประชาชน เป็นส่วนหนึ่งของนโยบายมุ่งพัฒนาเทคโนโลยีและขับเคลื่อนประเทศ ไปสู่เศรษฐกิจและสังคมดิจิทัล รวมทั้งให้สอดรับกับการขยายตัวอย่างรวดเร็วของการทําธุรกิจและธุรกรรมออนไลน์ โดยส่งเสริมการขยายโครงข่ายอินเทอร์เน็ตทุกประเภทให้ครอบคลุมทั่วประเทศ และแสวงหาความร่วมมือกับทุกภาคส่วนในการยกระดับมาตรฐานโครงข่ายอินเทอร์เน็ตของไทย เพื่อให้พี่น้องชาวไทยสามารถเข้าถึงอินเทอร์เน็ตที่มีคุณภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-วันหยุดราชการเป็นกรณีพิเศษช่วงประชุมเอเปค ครั้งที่ 29
วันจันทร์ที่ 10 ตุลาคม 2565
วันหยุดราชการเป็นกรณีพิเศษช่วงประชุมเอเปค ครั้งที่ 29
วันอาทิตย์ที่ 9 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยสวัสดิภาพการเดินทางของประชาชนในช่วงที่ประเทศไทยเป็นเจ้าภาพจัดการประชุมผู้นําเขตเศร
ษฐกิจเอเปค ครั้งที่ 29 และการประชุมที่เกี่ยวข้อง ณ ศูนย์การประชุมแห่งชาติสิริกิติ์
จึงเห็นชอบวันหยุดราชการเป็นกรณีพิเศษสําหรับพื้นที่ กทม. จ.นนทบุรี และจ.สมุทรปราการ เป็นเวลา 3 วัน
คือ วันพุธที่ 16 – วันศุกร์ที่ 18 พ.ย.2565 เพื่อบรรเทาการจราจร เนื่องจากจะมีผู้นําและคู่สมรส
รวมถึงผู้แทนจากเขตเศรษฐกิจสมาชิกเอเปคจํานวน 21 เขตเศรษฐกิจเข้าร่วมงาน พร้อมทั้งผู้สังเกตการณ์อีก 3
หน่วยงาน ได้แก่ สํานักเลขาธิการอาเซียน สภาความร่วมมือทางเศรษฐกิจในภาคพื้นแปซิฟิก
และกรอบการประชุมหมู่เกาะแปซิฟิก ทั้งนี้
ขอเชิญชวนคนไทยร่วมกันเป็นเจ้าภาพที่ดีในการต้อนรับผู้เข้าร่วมประชุมเอเปค2022
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคม กรมการขนส่งทางบก ร่วมใจช่วยผู้ประสบภัยน้ำท่วม
วันอังคารที่ 18 ตุลาคม 2565
กระทรวงคมนาคม กรมการขนส่งทางบก ร่วมใจช่วยผู้ประสบภัยน้ําท่วม
...
กระทรวงคมนาคม กรมการขนส่งทางบก ร่วมใจช่วยผู้ประสบภัยน้ําท่วม มอบข้าวกล่อง ขนม น้ําดื่ม ผลไม้ และยารักษาโรค เพื่อบรรเทาความเดือดร้อนแก่ผู้ประสบภัยจากเหตุอุทกภัยที่เกิดขึ้น ในเขตอําเภอเมืองมหาสารคาม ณ ศูนย์พักพิงโรงเรียนท่าตูมดอนเรือและศูนย์พักพิงโรงเรียนบ้านหันเชียงเหียน รวมจํานวนผู้ประสบภัยกว่า 300 คนโดยมีคณะท่านนายกเหล่ากาชาดจังหวัดมหาสารคาม และประชาสัมพันธ์จังหวัด ร่วมมอบสิ่งของเพื่อช่วยเหลือผู้ประสบภัยด้วย
รัฐบาลไทย-ข่าวทำเนียบรัฐบาล-กษ. แนะ “ผู้เพาะเลี้ยงสัตว์น้ำ” ในบ่อ – กระชัง เตรียมพร้อมรับมือน้ำท่วมน้ำหลากจากฝนตกหนัก
วันจันทร์ที่ 19 กันยายน 2565
กษ. แนะ “ผู้เพาะเลี้ยงสัตว์น้ํา” ในบ่อ – กระชัง เตรียมพร้อมรับมือน้ําท่วมน้ําหลากจากฝนตกหนัก
.....
กระทรวงเกษตรและสหกรณ์ โดยกรมประมงเผยว่าได้ติดตามสถานการณ์น้ําจากเหตุฝนตกหนักต่อเนื่องในหลายพื้นที่ พร้อมวิเคราะห์สถานการณ์เพื่อป้องกันภัยด้านการประมงอย่างใกล้ชิด ดําเนินการผ่าน “ศูนย์อํานวยการป้องกันและแก้ไขปัญหาภัยพิบัติด้านการประมง” (ศปภ.ปม.)
.
ได้สั่งการไปยังประมงจังหวัด เร่งประชาสัมพันธ์แจ้งเตือนเกษตรกรผู้เพาะเลี้ยงสัตว์น้ําให้เตรียมพร้อมรับมือ และเน้นย้ําเฝ้าระวัง “การเลี้ยงจระเข้” อย่างเข้มงวดเป็นพิเศษ
.
โดยเกษตรกรสามารถปฏิบัติตามข้อแนะนํา ดังนี้
• กรณีเลี้ยงสัตว์น้ําในบ่อ : ให้ขุดลอกตะกอนดินที่จะทําให้น้ําไหลเข้าออกได้อย่างสะดวก ปรับปรุงคันบ่อและเตรียมการป้องกันการหลุดรอดของสัตว์น้ําในบ่อ เช่น เสริมคันบ่อ หรือการทําผนังตาข่ายที่แข็งแรงสูงจากขอบบ่อรอบบ่อเลี้ยงสัตว์น้ํา
• กรณีเลี้ยงสัตว์น้ําในกระชัง : ให้ระวังกระชังเสียหาย ควรผูกยึดหลักให้แน่นและแข็งแรง จัดเตรียมอุปกรณ์ที่จําเป็นไว้ให้พร้อม เพื่อเป็นการป้องกันความเสียหายที่อาจเกิดขึ้นกับสัตว์น้ําที่เพาะเลี้ยงได้
.
ปัจจุบัน ได้ดําเนินการสํารวจพื้นที่ที่ได้รับความเสียหายจากน้ําท่วมแล้วใน 31 จังหวัด หากเกษตรกรผู้เพาะเลี้ยงสัตว์น้ําที่ขึ้นทะเบียนไว้กับกรมประมง ได้รับความเสียหายจากภัยน้ําท่วม สามารถขอรับความช่วยเหลือได้ที่สํานักงานประมงจังหวัด
.
ทั้งนี้ เกษตรกรสามารถติดต่อขอรับคําแนะนําได้ที่สํานักงานประมงอําเภอ สํานักงานประมงจังหวัด ศูนย์วิจัยและพัฒนาประมงในพื้นที่ หรือสอบถามรายละเอียดเพิ่มเติมได้ที่ 0 2558 0218 และ 0 2561 4740
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเตรียมรับมือพายุไต้ฝุ่น โนรู เข้าไทยวันที่ 28 ก.ย. - 1 ต.ค. นี้
วันจันทร์ที่ 26 กันยายน 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเตรียมรับมือพายุไต้ฝุ่น โนรู เข้าไทยวันที่ 28 ก.ย. - 1 ต.ค. นี้
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า จากประกาศกรมอุตุนิยมวิทยา พายุ โนรู ฉบับที่ 4 ลงวันที่ 26 ก.ย. 65 พายุไต้ฝุ่น โนรู บริเวณด้านตะวันออกของประเทศฟิลิปปินส์ คาดว่าจะเคลื่อนขึ้นฝั่งบริเวณประเทศเวียดนามตอนกลางในวันที่ 28 ก.ย. 65 ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกําลังแรงขึ้น โดยจะส่งผลกระทบทําให้ภาคเหนือ ภาคตะวันออกเฉียงเหนือ ภาคกลาง รวมทั้ง กทม. และปริมณฑล ภาคตะวันออก และภาคใต้ มีฝนตกหนักหลายพื้นที่ และมีฝนตกหนักมากบางแห่งกับมีลมแรง ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มในช่วงวันที่ 28 ก.ย. - 1 ต.ค. 65
สําหรับคลื่นลมบริเวณทะเลอันดามันและอ่าวไทยจะมีกําลังแรงขึ้น โดยทะเลอันดามันและอ่าวไทยตอนบนมีคลื่นสูง 2 - 3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนบริเวณอ่าวไทยตอนล่างทะเลมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร
นายอธิรัฐ กล่าวว่า จากสถานการณ์ดังกล่าว ตนจึงได้สั่งการให้กรมเจ้าท่า โดยสํานักงานเจ้าท่าภูมิภาค ที่ 1 - 7 และ สํานักงานพัฒนาและบํารุงรักษา ทางน้ํา 1 - 8 ทั่วประเทศ เตรียมการรับมือพายุไต้ฝุ่นโนรู ดังนี้
1. จัดตั้งศูนย์ช่วยเหลือผู้ประสบอุทกภัย กรมเจ้าท่า
2. เตรียมความพร้อมเจ้าหน้าที่ รถ เรือ อุปกรณ์การช่วยเหลือผู้ประภัย
3. จัดเจ้าหน้าที่รับแจ้งเหตุประจําศูนย์และให้กําชับเจ้าหน้าที่เตรียมความพร้อมสนับสนุนให้ความช่วยเหลือประชาชนตลอด 24 ชั่วโมง
4. ออกประกาศให้ระมัดระวังการเดินเรือ ช่วงวันที่ 27 ก.ย. - 1 ต.ค. 65 โดย
- เรือที่มีความยาวต่ํากว่า 12 เมตร ไม่ควรออกจากฝั่งหรืองดการเดินเรือ
- เรือที่มีความยาวมากกว่า 12 เมตร ให้ใช้ความระมัดระวังการเดินเรือในระยะนี้
และให้ตรวจสอบความพร้อมของตัวเรือ เครื่องยนต์เรือ ตลอดจนเตรียมเครื่องมือและอุปกรณ์ประจําเรือและอุปกรณ์ช่วยชีวิตต่าง ๆ ให้พร้อมใช้งานและให้ผู้โดยสารสวมเสื้อชูชีพตลอดเวลาขณะอยู่ในเรือ
นายอธิรัฐ กล่าวอีกว่า ตนได้กําชับให้หน่วยงานเฝ้าระวังและติดตามสถานการณ์น้ําและสภาพอากาศจากกรมอุตุนิยมวิทยาอย่างใกล้ชิดตลอดเวลา รวมถึงบูรณาการร่วมกับหน่วยงานที่เกี่ยวข้องเพื่อให้ความช่วยเหลือประชาชนได้ทันท่วงที
รัฐบาลไทย-ข่าวทำเนียบรัฐบาล-ครม. อนุมัติแผนกู้เงิน และแผนชำระหนี้ของสำนักงานกองทุนน้ำมันเชื้อเพลิง ย้ำเป็นการอนุมัติแผนฯในรายละเอียด ตามกรอบที่ครม. เคยเห็นชอบแล้วก่อนหน้านี้ เพื่อรักษาเสถียรภาพราคาน้ำมัน
วันอังคารที่ 25 ตุลาคม 2565
ครม. อนุมัติแผนกู้เงิน และแผนชําระหนี้ของสํานักงานกองทุนน้ํามันเชื้อเพลิง ย้ําเป็นการอนุมัติแผนฯในรายละเอียด ตามกรอบที่ครม. เคยเห็นชอบแล้วก่อนหน้านี้ เพื่อรักษาเสถียรภาพราคาน้ํามัน
ครม. อนุมัติแผนกู้เงิน และแผนชําระหนี้ของสํานักงานกองทุนน้ํามันเชื้อเพลิง ย้ําเป็นการอนุมัติแผนฯในรายละเอียด ตามกรอบที่ครม. เคยเห็นชอบแล้วก่อนหน้านี้ เพื่อรักษาเสถียรภาพราคาน้ํามันเชื้อเพลิงภายในประเทศ บรรเทาผลกระทบต่อค่าครองชีพของประชาชน
วันที่ 25 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงคณะรัฐมนตรีมีมติอนุมัติแผนการกู้เงิน แผนการใช้จ่ายเงินกู้ และแผนการชําระหนี้ของการกู้ยืมเงิน โดยสํานักงานกองทุนน้ํามันเชื้อเพลิง ในวงเงิน 150,000 ล้านบาท พร้อมมอบให้คณะกรรมการบริหารกองทุนน้ํามันเชื้อเพลิง สามารถพิจารณาปรับแผนการกู้เงิน และแผนการใช้จ่ายเงินกู้ และแผนการชําระหนี้ตามความเหมาะสมเพื่อให้สอดคล้องกับสถานการณ์ราคาน้ํามันเชื้อเพลิง ฐานะการเงินของกองทุน หรือสภาวะตลาดเงินในช่วงเวลานั้นๆ โดยจะต้องสอดคล้องกับแผนการบริหารจัดการหนี้สาธารณะด้วย
สํานักงานกองทุนน้ํามันเชื้อเพลิงได้เสนอแผนการกู้เงิน แผนการใช้จ่ายเงินกู้ และแผนการชําระหนี้ของการกู้ยืมเงิน โดยตามหลักเกณฑ์การกู้ยืมเงินของสํานักงานที่คณะรัฐมนตรีเห็นชอบแล้ว เมื่อวันที่ 16 สิงหาคม 2565 โดยจะทยอยกู้เงินจํานวน 8 ครั้ง วงเงินทั้งสิ้น 150,000 ล้านบาท ประกอบด้วย
ส่วนที่ 1 (กู้ยืม ครั้งที่ 1-2) วงเงิน 30,000 ล้านบาท ตามแผนการบริหารหนี้สาธารณะประจําปีงบประมาณ 2566 โดยแผนการใช้จ่ายเงินกู้ จะทยอยใช้จ่ายเงินกู้ตั้งแต่เดือนธันวาคม 2565 - กุมภาพันธ์ 2566 และจะทยอยชําระหนี้ได้ตั้งแต่เดือนสิงหาคม 2566 และชําระหนี้ครบภายในเดือนกุมภาพันธ์ 2568
ส่วนที่ 2 (กู้ยืม ครั้งที่ 3-8) วงเงิน 120,000 ล้านบาท ทยอยดําเนินการทั้งหมด 6 ครั้ง (วงเงินที่ 3-8) โดยแผนการใช้จ่ายเงินกู้ ทยอยใช้เงินกู้ (เบิกเงินกู้) ตั้งแต่เดือนกุมภาพันธ์ - กรกฎาคม 2566 และทยอยชําระหนี้ได้ตั้งแต่เดือนกุมภาพันธ์ 2568 และชําระหนี้ครบภายในเดือนตุลาคม 2572
โดยการชําระหนี้การกู้ยืมเงิน 150,000 ล้านบาท จะมีแหล่งชําระคืนจากเงินกองทุนน้ํามันเชื้อเพลิง จากการประมาณการกระแสเงินสด ซึ่งจะสามารถชําระหนี้ได้ครบถ้วนภายใน 7 ปี โดยจะทยอยชําระหนี้คืนได้ตั้งแต่เดือนสิงหาคม 2566 และชําระหนี้ครบถ้วนภายในเดือนตุลาคม 2572
ทั้งนี้ ณ วันที่ 16 ตุลาคม 2565 กองทุนน้ํามันเชื้อเพลิงมีสถานะติดลบ 125,690 ล้านบาท อย่างไรก็ตาม วิกฤตการณ์ด้านน้ํามันเชื้อเพลิงจากสงครามระหว่างรัสเซียและยูเครนที่ยังคงยึดเยื้ออันส่งผลกระทบให้ในช่วงพฤศจิกายน 2565 - กุมภาพันธ์ 2566 ราคาน้ํามันเชื้อเพลิงตลาดโลกยังคงอยู่ในระดับสูงและมีความผันผวน ซึ่งจะส่งผลกระทบต่อราคาสินค้าอุปโภคบริโภค ประกอบกับประชาชนยังได้รับความเดือดร้อนจากผลกระทบของการแพร่ระบาดโรคโควิด-19 และปัญหาอุทกภัย รัฐบาลจึงเห็นถึงความจําเป็นจะต้องดําเนินมาตรการรักษาเสถียรภาพราคาน้ํามันเชื้อเพลิงภายในประเทศให้อยู่ในระดับที่เหมาะสม เพื่อบรรเทาผลกระทบต่อค่าครองชีพของประชาชน ส่งผลให้กองทุนมีรายจ่ายมากกว่ารายรับ โดย ณ วันที่ 20 ตุลาคม 2565 นี้มีรายจ่ายสุทธิประมาณ 222 ล้านบาทต่อวัน หรือประมาณ 6,882 ล้านบาทต่อเดือน
รัฐบาลไทย-ข่าวทำเนียบรัฐบาล-‘ที่ปรึกษารัฐมนตรี’ ลงพื้นที่ราชบุรี เปิดฝึกอบรมแรงงานเฉพาะ เพิ่มโอกาสมีรายได้สร้างอาชีพวิถีใหม่
วันพุธที่ 26 ตุลาคม 2565
‘ที่ปรึกษารัฐมนตรี’ ลงพื้นที่ราชบุรี เปิดฝึกอบรมแรงงานเฉพาะ เพิ่มโอกาสมีรายได้สร้างอาชีพวิถีใหม่
‘ที่ปรึกษารัฐมนตรี’ ลงพื้นที่ราชบุรี เปิดฝึกอบรมแรงงานเฉพาะ เพิ่มโอกาสมีรายได้สร้างอาชีพวิถีใหม่
เมื่อวันที่26ตุลาคม2565นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานกล่าวเปิดการฝึกอบรมตามโครงการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพหลักสูตรการทําผลิตภัณฑ์ปูนปั้นไม้เทียมเพื่องานประดับณสํานักงานเทศบาลตําบลเจ็ดเสมียนอําเภอโพธารามจังหวัดราชบุรีโดยมีนายอังกูรศีลาเทวากูลรองผู้ว่าราชการจังหวัดราชบุรีนายเทวัญห่วงตระกูลนายกเทศมนตรีตําบลเจ็ดเสมียนให้การต้อนรับพร้อมหัวหน้าส่วนราชการสังกัดกระทรวงแรงงานจังหวัดราชบุรีเข้าร่วมในครั้งนี้ด้วยจากนั้นที่ปรึกษารัฐมนตรีว่าการกระทรวงแรงงานได้เยี่ยมให้กําลังใจผู้เข้ารับการฝึกอบรมหลักสูตรเทคนิคการติดตั้งเครื่องปรับอากาศระบบอินเวอร์เตอร์อย่างช่างมืออาชีพโดยการบูรณาการร่วมกันระหว่างสถาบันพัฒนาฝีมือแรงงาน4ราชบุรีกับบริษัทแคสเปอร์อิเล็คทริค(ไทยแลนด์)จํากัดณห้องประชุมสถาบันพัฒนาฝีมือแรงงาน4จังหวัดราชบุรีด้วย
นางธิวัลรัตน์ฯกล่าวว่ารัฐบาลภายใต้การนําของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพลเอกประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานและนายสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการพัฒนาทักษะอาชีพให้แก่แรงงานที่ขาดทักษะและความรู้ในการประกอบอาชีพพัฒนาวัยแรงงานให้มีสมรรถนะที่จําเป็นพัฒนาทักษะความรู้ใหม่ให้ตรงกับความต้องการของตลาดแรงงาน
นางธิวัลรัตน์ฯกล่าวต่อว่าการพัฒนาทักษะให้กับกลุ่มเป้าหมายเฉพาะและผู้ได้รับผลกระทบจากวิกฤตโควิด– 19และการบูรณาการร่วมกันระหว่างภาครัฐและเอกชนเป็นการพัฒนาทักษะให้กับแรงงานให้มีความรู้ความสามารถมีทักษะฝีมือแรงงานมีทางเลือกในการประกอบอาชีพใหม่รองรับการฟื้นตัวของเศรษฐกิจและสังคมของประเทศรวมทั้งพัฒนาทักษะเดิมให้สูงขึ้นสามารถประกอบอาชีพในตลาดแรงงานเพิ่มโอกาสในการสร้างรายได้สร้างความยั่งยืนในการประกอบอาชีพสามารถพึ่งพาตนเองได้และสังคมให้การยอมรับในศักยภาพการทํางานอีกทั้งยังเป็นการส่งเสริมพัฒนาศักยภาพกลุ่มเป้าหมายเฉพาะให้เป็นกําลังแรงงานตามความต้องการของตลาดแรงงานที่เปลี่ยนแปลงไปเพื่อขับเคลื่อนเศรษฐกิจและรองรับสังคมสูงวัยต่อไป
ทั้งนี้ผู้สนใจที่ต้องการเข้ารับการพัฒนาทักษะฝีมือเพื่อเพิ่มโอกาสในการประกอบอาชีพและการมีงานทําสามารถสอบถามรายละเอียดเพิ่มเติมได้ที่สถาบัน/สํานักงานพัฒนาฝีมือแรงงานทุกจังหวัดทั่วประเทศหรือโทร.สายด่วนกระทรวงแรงงาน1506กด4กรมพัฒนาฝีมือแรงงาน
+++++++++++++++++++
กองเผยแพร่และประชาสัมพันธ์
26ตุลาคม2565
รัฐบาลไทย-ข่าวทำเนียบรัฐบาล-รัฐบาลดันอุตสาหกรรมภาพยนตร์หนุนเศรษฐกิจ นายกรัฐมนตรีย้ำเร่งประชาสัมพันธ์ผ่านทุกช่องทางหารือ ร่วมงานเวทีนานาชาติให้ข้อมูลสิทธิประโยชน์ดึงดูด
วันศุกร์ที่ 4 พฤศจิกายน 2565
รัฐบาลดันอุตสาหกรรมภาพยนตร์หนุนเศรษฐกิจ นายกรัฐมนตรีย้ําเร่งประชาสัมพันธ์ผ่านทุกช่องทางหารือ ร่วมงานเวทีนานาชาติให้ข้อมูลสิทธิประโยชน์ดึงดูด
รัฐบาลดันอุตสาหกรรมภาพยนตร์หนุนเศรษฐกิจ นายกรัฐมนตรีย้ําเร่งประชาสัมพันธ์ผ่านทุกช่องทางหารือ ร่วมงานเวทีนานาชาติให้ข้อมูลสิทธิประโยชน์ดึงดูด
วันที่ 4 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายการส่งเสริมให้นําวัฒนธรรมไทยไม่ว่าจะเป็นอาหาร แหล่งท่องเที่ยว วิถีชีวิต ศิลปะการแสดง ภาพยนตร์ กีฬา มาเป็นพลังในการขับเคลื่อนเศรษฐกิจ หรือเป็น soft power หน่วยงานที่เกี่ยวข้องได้มีการขับเคลื่อนตามนโยบายให้เป็นรูปธรรมโดยต่อเนื่อง
โดยเฉพาะส่วนการดึงดูดบริษัทผู้ผลิตภาพยนตร์ หรือรายการบันเทิงของต่างชาติเข้ามาถ่ายทําในไทย เพื่อให้สถานที่ท่องเที่ยวต่างๆ ของไทยได้รับการเผยแพร่ออกไปสู่สายตาคนทั่วโลกส่งผลดีต่อการท่องเที่ยวระยะยาว ดึงทั้งเม็ดเงินเข้ามาหมุนเวียนในช่วงมีการถ่ายทํา แนวทางนี้ได้รับความสนใจอย่างมาก ซึ่งนายกรัฐมนตรีได้ย้ําในคณะกรรมการที่เกี่ยวข้องหลายคณะถึงการให้ความสําคัญกับเรื่องนี้ ให้หน่วยงานเกี่ยวข้องเร่งการประชาสัมพันธ์ทุกช่องทาง ทั้งรูปแบบการเจรจาหารือ เข้าร่วมงานเทศกาลต่างๆ เวทีในประเทศและนานาชาติ เพื่อให้ข้อมูลแก่ผู้ผลิตผลิตภาพยนตร์ทั่วโลกทราบถึงมาตรการส่งเสริมของประเทศไทยให้มากที่สุด
น.ส.ไตรศุลี กล่าวว่า ระหว่างวันที่ 1-6 พ.ย. 65 กระทรวงพาณิชย์และกระทรวงการท่องเที่ยวและกีฬา ได้นําคณะเจ้าหน้าที่หน่วยงานที่เกี่ยวข้อง และภาคเอกชนไทยเข้าร่วมงาน อเมริกันฟิล์ม (American Film Market 2022 (AFM 2022) ที่นครลอสแอนเจลิส สหรัฐอเมริกา ซึ่งภายในงานนี้กรมส่งเสริมการค้าระหว่างประเทศ กระทรวงพาณิชย์ ได้จัดงาน Thai Night ขึ้นในวันที่ 2 พ.ย. 65 โดยได้รับพระกรุณาธิคุณจาก ทูลกระหม่อมหญิงอุบลรัตนราชกัญญาสิริวัฒนาพรรณวดี เสด็จทรงเป็นประธาน ซึ่งภายในงานซึ่งได้เชิญนักธุรกิจภาพยนตร์จากทั่วโลกมาซึมซับถึงเสน่ห์และศักยภาพของประเทศไทยในฐานะจุดหมายปลายทางในการถ่ายทําและผลิตภาพยนตร์
รวมถึงให้ข้อมูลถึงสิทธิประโยชน์ต่างๆ ที่รัฐบาลให้แก่ผู้ผลิตภาพยนตร์ที่เข้ามาถ่ายทําในประเทศไทย อาทิ สิทธิประโยชน์ทางภาษีแก่ผู้สร้างภาพยนตร์ที่เข้ามาลงทุนในประเทศไทยตั้งแต่ 50 ล้านบาทขึ้นไป ในรูปแบบการคืนเงิน (Cash Rebate) ร้อยละ 15-20 ซึ่งดําเนินการมาตั้งแต่ปี 2560 และมาตรการล่าสุดที่ ครม. อนุมัติเมื่อวันที่ 18 ต.ค. 65 คือการยกเว้นภาษีเงินได้แก่นักแสดงต่างชาติที่เข้ามาแสดงภาพยนตร์ต่างประเทศที่ได้รับอนุญาตให้ถ่ายทําในประเทศไทย เป็นเวลา 5 ปี ซึ่งมาตรการนี้อยู่ระหว่างดําเนินการตามขั้นตอนทางกฎหมายเพื่อประกาศและมีผลบังคับ
น.ส.ไตรศุลี กล่าวว่า ภายในงานภาคเอกชนจากไทยและสหรัฐฯ ได้มีความตกลงจะร่วมกันสร้างภาพยนตร์เรื่อง "อินทรีแดง 2024" โดยเป็นการร่วมทุน 200 ล้านบาท ระหว่างบริษัท Epic Pictures Group ของสหรัฐ กับบริษัทฮอลลีวู้ด (ไทยแลนด์) ของไทย ขณะที่กรมการท่องเที่ยว กระทรวงการท่องเที่ยวและกีฬา ได้พบปะหารือกับผู้ประกอบการจากบริษัท Amazon เพื่อให้ข้อมูลผู้ประกอบการและเชิญชวนเข้ามาถ่ายทําภาพยนตร์ ซีรีย์ เกมโชว์ ในประเทศไทย ด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใย สั่งการเร่งด่วนให้หน่วยงานที่เกี่ยวข้องเข้าช่วยเหลือผู้บาดเจ็บ พร้อมตรวจสอบ จับกุมผู้ก่อเหตุ
วันพฤหัสบดีที่ 6 ตุลาคม 2565
โฆษกรัฐบาลเผย นายกฯ ห่วงใย สั่งการเร่งด่วนให้หน่วยงานที่เกี่ยวข้องเข้าช่วยเหลือผู้บาดเจ็บ พร้อมตรวจสอบ จับกุมผู้ก่อเหตุ
โฆษกรัฐบาลเผย นายกฯ ห่วงใย สั่งการเร่งด่วนให้หน่วยงานที่เกี่ยวข้องเข้าช่วยเหลือผู้บาดเจ็บ พร้อมตรวจสอบ จับกุมผู้ก่อเหตุ
วันนี้ (วันที่ 6 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงต่อเหตุการณ์คนร้าย ก่อเหตุ ใน อบต.อุทัยสวรรค์ อ.นากลาง จ.หนองบัวลําภู
โฆษกประจําสํานักนายกรัฐมนตรีกล่าวว่า ต่อกรณีเหตุการณ์คนร้ายกราดยิง ที่ ศูนย์พัฒนาเด็กเล็กอุทัยสวรรค์ อบต.เขตอําเภอ อ.นากลาง จ.หนองบัวลําภู จนเป็นเหตุให้มีผู้บาดเจ็บเสียชีวิตกว่า 30 คน นั้น นายกรัฐมนตรีสั่งการทุกหน่วยงานที่เกี่ยวข้องอย่างเร่งด่วนรีบดําเนินการระงับเหตุ ให้การช่วยเหลือ ตรวจสอบ จับกุมผู้ก่อเหตุมาดําเนินคดีให้เร็วที่สุด
รัฐบาลไทย-ข่าวทำเนียบรัฐบาล-Cabinet approves construction of Andaman International Medical Center in Phuket
วันพฤหัสบดีที่ 13 ตุลาคม 2565
Cabinet approves construction of Andaman International Medical Center in Phuket
Cabinet approves construction of Andaman International Medical Center in Phuket
October 11, 2022, Deputy Government Spokesperson Traisuree Taisaranakul disclosed that the cabinet, in its weekly meeting, approved the Andaman International Medical Center project in Phuket. Construction period is for 5 years (2023- 2027), and the approved budget totals 5,116 million Baht (FY2023: 1,291 million, FY2024: 1,656 million, FY2025: 1,476 million, FY2026: 498 million, and FY2027: 193 million Baht).
Andaman International Medical Center will serve as a medical facility for tertiary care and specializations. It will also be an R&D center in healthcare and wellness, and a training center for medical personnel, i.e., doctors, nurses, dentists, pharmacists, medical technicians, and others. The aim is to boost confidence among locals and travelers in the Andaman provinces on Thailand’s reliable and quality medical care, and to promote the country as medical and medical tourism hub in line with the 20-Year National Strategy.
According to the Deputy Government Spokesperson, with 300 beds in capacity, Andaman International Medical Center will be able to handle 12,500 complicated cases/year, and over 300,000 out-patients/year. Annual revenue is estimated at approx. 1.6 billion Baht. Its dental facility is also expected to generate revenue of no less than 300 million Baht/year. The Center will produce 110 personnel in public health and health science per year, and provide training and skill enhancement to no less than 1,000 personnel/year. It will also promote medical tourism in the Andaman provinces, and increase local tourism value by over 10% or approx. 62 billion Baht per year.
รัฐบาลไทย-ข่าวทำเนียบรัฐบาล-คณะกรรมการ PPP เห็นชอบแนวทางปฏิบัติการนำข้อตกลงคุณธรรมมาใช้กับโครงการ PPP เพิ่มประสิทธิภาพการทำงาน ยกระดับความโปร่งใสในการคัดเลือกเอกชน
วันพฤหัสบดีที่ 22 กันยายน 2565
คณะกรรมการ PPP เห็นชอบแนวทางปฏิบัติการนําข้อตกลงคุณธรรมมาใช้กับโครงการ PPP เพิ่มประสิทธิภาพการทํางาน ยกระดับความโปร่งใสในการคัดเลือกเอกชน
ผลการประชุมคณะกรรมการ PPP ครั้งที่ 5/2565 เมื่อวันพุธที่ 21 กันยายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 5/2565 เมื่อวันพุธที่ 21 กันยายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP เห็นชอบการออกแนวทางปฏิบัติในการนําข้อตกลงคุณธรรม (Integrity Pact : IP) มาใช้กับโครงการ PPP ที่ดําเนินการตามพระราชบัญญัติการร่วมลงทุนระหว่างรัฐและเอกชน (พ.ร.บ. การร่วมลงทุนฯ ปี 2562) โดยมุ่งเน้นการกําหนดให้ผู้สังเกตการณ์ต้องมีความเชี่ยวชาญที่หลากหลายสําหรับการคัดเลือกเอกชนในโครงการร่วมลงทุน ซึ่งจะต้องครอบคลุมไม่น้อยกว่า 3 ด้าน รวมถึงกําหนดรายละเอียดและระยะเวลาการดําเนินการในแต่ละขั้นตอนที่มีความชัดเจน โดยปัจจุบันมีโครงการ PPP ที่ดําเนินการตามข้อตกลงคุณธรรมตามประกาศ สคร. จํานวน 5 โครงการ ได้แก่ 1) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ของการรถไฟฟ้าขนส่งมวลชนแห่งประเทศไทย 2) โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ของกรมการขนส่งทางบก 3) โครงการบริหารจัดการท่าเทียบเรือสาธารณะเพื่อขนถ่ายสินค้าเหลวของการนิคมอุตสาหกรรมแห่งประเทศไทย (กนอ.) 4) โครงการบริหารจัดการท่าเทียบเรือสาธารณะเพื่อขนถ่ายสินค้าทั่วไปของ กนอ. และ 5) โครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย โดยจะช่วยส่งเสริมให้เกิดความโปร่งใสและตรวจสอบได้ในการดําเนินโครงการ PPP รวมถึงกระบวนการตัดสินใจที่เกี่ยวข้อง ซึ่งเป็นหนึ่งในเป้าประสงค์สําคัญของการร่วมลงทุนตาม พ.ร.บ. การร่วมลงทุนฯ ปี 2562 รวมทั้งยังช่วยสร้างความเชื่อมั่นให้กับนักลงทุนมากขึ้น
2. คณะกรรมการ PPP ยังได้พิจารณาการให้โครงการทางหลวงพิเศษระหว่างเมืองหมายเลข 9 สายถนนวงแหวนรอบนอกกรุงเทพมหานคร ตอน ทางยกระดับบางขุนเทียน - บางบัวทอง ของกรมทางหลวง (ทล.)ดําเนินการในลักษณะการร่วมลงทุนระหว่างรัฐและเอกชน เนื่องจากจะเป็นการพัฒนาโครงข่ายทางหลวงพิเศษรอบกรุงเทพมหานครให้ครบสมบูรณ์ สอดคล้องกับแผนแม่บทการพัฒนาโครงข่ายทางหลวงพิเศษระหว่างเมืองระยะ 20 ปี (2560 - 2579) และเป็นประโยชน์ต่อการให้บริการประชาชน ทั้งนี้ ให้กระทรวงคมนาคม และ ทล. รับไปดําเนินการตามความเห็นของหน่วยงานที่เกี่ยวข้อง เพื่อประกอบการพิจารณาตามขั้นตอนต่อไป
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางาน รพ.เบญจลักษ์เฉลิมพระเกียรติ ๘๐ พรรษา จ.ศรีสะเกษ
วันพฤหัสบดีที่ 20 ตุลาคม 2565
องคมนตรี ติดตามการพัฒนางาน รพ.เบญจลักษ์เฉลิมพระเกียรติ ๘๐ พรรษา จ.ศรีสะเกษ
องคมนตรี ติดตามความก้าวหน้าการพัฒนางานของโรงพยาบาลเบญจลักษ์เฉลิมพระเกียรติ ๘๐ พรรษา จังหวัดศรีสะเกษ ซึ่งเป็นโรงพยาบาลชุมชนต้นแบบในการดูแลผู้ป่วยโรคไตแบบครบวงจร ส่งเสริมการใช้สมุนไพร เพิ่มรายได้ให้แก่เกษตรกรในพื้นที่
องคมนตรี ติดตามความก้าวหน้าการพัฒนางานของโรงพยาบาลเบญจลักษ์เฉลิมพระเกียรติ ๘๐ พรรษา จังหวัดศรีสะเกษ ซึ่งเป็นโรงพยาบาลชุมชนต้นแบบในการดูแลผู้ป่วยโรคไตแบบครบวงจร ส่งเสริมการใช้สมุนไพรเพิ่มรายได้ให้แก่เกษตรกรในพื้นที่ บริหารจัดการข้อมูลด้านสุขภาพด้วยเทคโนโลยีดิจิทัล มุ่งสู่การเป็นSmart Hospital
วันนี้ (20 ตุลาคม 2565) ณ โรงพยาบาลเบญจลักษ์เฉลิมพระเกียรติ ๘๐ พรรษา จังหวัดศรีสะเกษพลอากาศเอก ชลิต พุกผาสุข องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วยนายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข คณะผู้บริหาร และหน่วยงานที่เกี่ยวข้อง ติดตามความก้าวหน้าการพัฒนางานสําคัญของโรงพยาบาล พร้อมให้กําลังใจบุคลากรผู้ปฏิบัติงาน และมอบของเยี่ยมให้กับผู้ป่วยที่มารับบริการ
นายแพทย์โสภณ กล่าวว่า โรงพยาบาลเบญจลักษ์เฉลิมพระเกียรติ ๘๐ พรรษา เป็นโรงพยาบาลชุมชนตัวอย่างในการดําเนินงานตามแนวพระราชดําริของในหลวงรัชกาลที่ 9 ด้านเศรษฐกิจพอเพียง ตลอดจนสร้างรูปแบบการบริหารจัดการที่ดี จัดระบบบริการสุขภาพได้ครอบคลุม ทั่วถึงและเท่าเทียม บนพื้นฐานการมีส่วนร่วมของชุมชน อีกทั้งยังเป็นโรงพยาบาลชุมชนต้นแบบในการดูแลผู้ป่วยโรคไตแบบครบวงจร เป็นหน่วยรับส่งกลับจากโรงพยาบาลแม่ข่ายดูแลผู้ป่วยโรคไตทั้งในเขตและนอกเขต ในกลุ่มเรื้อรังระยะที่ 3-5 จํานวน 326 คน และจัดโปรแกรมการเรียนการสอนให้กับผู้ป่วยและญาติที่ต้องล้างไตทางช่องท้อง 98 คน จนได้รับรางวัลชนะเลิศคลินิกไตเรื้อรังดีเด่นประเทศไทย จากสมาคมโรคไตแห่งประเทศไทย ระดับโรงพยาบาลทุติยภูมิ ในปี พ.ศ. 2557-2558 และ พ.ศ. 2560
นอกจากนี้ โรงพยาบาลยังมีผลงานการดําเนินที่สําคัญหลายด้าน อาทิ ส่งเสริมการปลูกผักอินทรีย์เพื่อจําหน่ายให้กับชุมชน โรงเรียน ถ่ายทอดความรู้การใช้ประโยชน์จากพืชและสมุนไพรในท้องถิ่น เพื่อการบําบัดโรค มีโรงงานผลิตเครื่องสําอางจากสมุนไพรที่ปลอดภัย ได้มาตรฐาน โดยส่งเสริมให้เกษตรกรในพื้นที่ปลูกสมุนไพรและจัดส่งวัตถุดิบให้กับโรงงานเพื่อช่วยเพิ่มรายได้ ส่งเสริมใช้พลังงานทดแทนด้วยการติดตั้งระบบโซล่าเซลล์ ซึ่งในรอบ 7 เดือนที่ผ่านมาสามารถลดค่าไฟฟ้าได้เฉลี่ยเดือนละ 18,218.57 บาท และยังมีนวัตกรรมมีนวัตกรรมที่น่าสนใจ ได้แก่ การประดิษฐ์จากถุงน้ํายาล้างไต อาทิ หมอนหนุน,พลาสติกคลุมเบาะ,หมอนรองแขนเจาะเลือด เป็นต้น การให้คําปรึกษาทางไกลคลินิกโรคผิวหนังร่วมกับสถาบันโรคผิวหนัง การจัดบริการจิตเวชสัญจรออนทัวร์ เพิ่มการเข้าถึงการดูแลผู้ป่วยโรคซึมเศร้าโดยให้บริการตรวจรักษาที่ รพ.สต.ทุกตําบล สัปดาห์ละครั้ง การออกหน่วยแพทย์เคลื่อนที่ในพื้นที่ห่างไกล ให้บริการตรวจรักษาโรคทั่วไป ตรวจคัดกรองตา ทันตกรรม การออกเยี่ยมบ้านดูแลผู้ป่วยติดบ้าน ติดเตียง และผู้พิการ และการบริหารจัดการข้อมูลด้านสุขภาพด้วยเทคโนโลยีดิจิทัล มุ่งสู่การเป็นSmart Hospitalรวมถึงจัดการสิ่งแวดล้อมตามมาตรฐานGREEN & CLEAN Hospitalที่เอื้อต่อการส่งเสริมสุขภาพ
************************************20ตุลาคม 2565
รัฐบาลไทย-ข่าวทำเนียบรัฐบาล-ไทยเตรียมยื่นขอคืนสถานภาพ “ปลอดกาฬโรคแอฟริกาในม้า” ต่อองค์การสุขภาพสัตว์โลก หนุนจัดแข่งขันม้าระดับนานาชาติ
วันอังคารที่ 25 ตุลาคม 2565
ไทยเตรียมยื่นขอคืนสถานภาพ “ปลอดกาฬโรคแอฟริกาในม้า” ต่อองค์การสุขภาพสัตว์โลก หนุนจัดแข่งขันม้าระดับนานาชาติ
.....
จากเหตุการณ์การแพร่ระบาด “กาฬโรคแอฟริกาในม้า” ในประเทศไทยราวเดือนมี.ค. 63 ส่งผลให้สัตว์ป่วยสะสม 610 ตัว และตายสะสม 568 ตัว ซึ่งช่วงเวลาที่ผ่านมา กรมปศุสัตว์และหน่วยงานภาคีเครือข่ายได้ดําเนินการเฝ้าระวัง ควบคุม และป้องกันโรคได้อย่างมีประสิทธิภาพจนทําให้พบโรคครั้งสุดท้ายเมื่อ 10 ก.ย. 63
.
ปัจจุบันประเทศไทย “ไม่มีรายงาน” พบกาฬโรคแอฟริกาในม้ามากกว่า 2 ปีแล้ว ซึ่งหน่วยงานที่เกี่ยวข้องกําลังเตรียมงานระยะที่ 3 ซึ่งเป็นระยะขอคืนสถานภาพปลอดโรคตามแผนปฏิบัติการกําจัดกาฬโรคแอฟริกาในม้า เพื่อคืนสถานภาพปลอดโรคจากองค์การสุขภาพสัตว์โลก โดยตั้งเป้าหมายที่จะดําเนินการให้ได้สถานภาพปลอดโรคภายในปี 66
.
ซึ่งการปลอดโรคดังกล่าว จะทําให้สามารถเคลื่อนย้ายม้าระหว่างประเทศได้ตามปกติ ส่งเสริมอุตสาหกรรมการค้าและการส่งออกม้า เพิ่มรายได้ต่ออุตสาหกรรมการส่งออกม้า ส่งเสริมกิจกรรมการแข่งขันม้าในประเทศทุกประเภททั้งระดับประเทศและระดับนานาชาติ อันจะส่งผลต่อการสร้างอาชีพและรายได้ให้กับบุคลากรทุกภาคส่วน
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รฟท. แจ้งเปิดให้บริการเดินรถเส้นทางสายตะวันออกเฉียงเหนือ (หนองคาย) ทุกขบวนตามปกติ
วันจันทร์ที่ 3 ตุลาคม 2565
รฟท. แจ้งเปิดให้บริการเดินรถเส้นทางสายตะวันออกเฉียงเหนือ (หนองคาย) ทุกขบวนตามปกติ
ภายหลังระดับน้ําลดลง และเจ้าหน้าที่เข้าซ่อมแซม ตรวจสอบเส้นทางจนมั่นใจในความปลอดภัย
การรถไฟแห่งประเทศไทย (รฟท.) กระทรวงคมนาคม แจ้งเปิดให้บริการเดินรถเส้นทางสายตะวันออกเฉียงเหนือ (หนองคาย) ทุกขบวนตามปกติ หลังจากระดับน้ําลดลงเข้าสู่สถานการณ์ปกติ และเจ้าหน้าที่ฝ่ายการโยธาและฝ่ายการอาณัติสัญญาณได้เข้าดําเนินการซ่อมแซมทางรถไฟที่ได้รับความเสียหายจากน้ําท่วม ช่วงระหว่างสถานีบําเหน็จณรงค์- จัตุรัส เขตพื้นที่จังหวัดชัยภูมิ พร้อมทําการตรวจสภาพสอบเส้นทางจนมั่นใจในความปลอดภัย จึงเปิดให้บริการเดินรถในเส้นทางสายตะวันออกเฉียงเหนือ (หนองคาย) ทั้ง 10 ขบวน ตามปกติ ตั้งแต่วันที่ 3 ตุลาคม 2565 เป็นต้นไป ดังนี้
1. ขบวนรถด่วนพิเศษที่ 25/26 กรุงเทพ - หนองคาย - กรุงเทพ
2. ขบวนรถด่วนที่ 75/76 กรุงเทพ - หนองคาย - กรุงเทพ
3. ขบวนรถเร็วที่ 133/134 กรุงเทพ - หนองคาย - กรุงเทพ
4. ขบวนรถท้องถิ่นที่ 439/440 ชุมทางแก่งคอย - ชุมทางบัวใหญ่ - ชุมทางแก่งคอย
5. ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
อย่างไรก็ตาม ในสถานการณ์ที่ยังต้องเฝ้าระวังและติดตามน้ําท่วมที่อาจเกิดขึ้นได้อีก รฟท. จึงได้มอบหมายให้ทุกหน่วยงานเตรียมแผนป้องกันและรับมือกับสถานการณ์น้ําท่วมในทุกพื้นที่เสี่ยง ทั้งในด้านการเดินรถ การซ่อมบํารุงทาง และระบบอาณัติสัญญาณ ตลอดจนการลงพื้นที่ เพื่อตรวจสอบความเสียหายของระบบต่าง ๆ การเตรียมความพร้อมของเจ้าหน้าที่ เครื่องมือและอุปกรณ์ ให้พร้อม สามารถลงพื้นที่ในการซ่อมบํารุงได้ทันที โดยยังคงเฝ้าระวังติดตามสถานการณ์ระดับน้ําตลอด 24 ชั่วโมง
สําหรับผู้โดยสารที่ประสงค์จะเดินทางโดยรถไฟ สามารถตรวจสอบเส้นทางและสอบถามรายละเอียดเพิ่มได้ที่ศูนย์บริการลูกค้าสัมพันธ์หมายเลขโทรศัพท์ 1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 26 สิงหาคม – 1 กันยายน 2565
วันศุกร์ที่ 2 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 26 สิงหาคม – 1 กันยายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 26 สิงหาคม – 1 กันยายน 2565 พบการกระทําผิด จํานวน 375 คดี คิดเป็นเงินค่าปรับ 5.58 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 26 สิงหาคม – 1 กันยายน 2565) พบว่ามีการกระทําผิด จํานวน 375 คดี คิดเป็นเงินค่าปรับ 5.58 ล้านบาท โดยแยกเป็น สุรา จํานวน 219 คดี ค่าปรับ 1.46 ล้านบาท ยาสูบ จํานวน 106 คดี ค่าปรับ 2.41 ล้านบาท ไพ่ จํานวน 7 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 0.43 ล้านบาท น้ําหอม จํานวน 1 คดี ค่าปรับ 0.32 ล้านบาท รถจักรยานยนต์ จํานวน 9 คดี ค่าปรับ 0.39 ล้านบาท และสินค้าอื่น ๆ จํานวน 12 คดี ค่าปรับ 0.55 ล้านบาท โดยมีของกลางแยกเป็นสุรา จํานวน 5,765.315 ลิตร ยาสูบ จํานวน 37,279 ซอง ไพ่ จํานวน 77 สํารับ น้ํามันและผลิตภัณฑ์น้ํามัน จํานวน 39,940.000 ลิตร น้ําหอม จํานวน 13,213 ขวด รถจักรยานยนต์ จํานวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 1 กันยายน 2565 พบว่ามีการกระทําผิด จํานวน 25,153 คดี คิดเป็นเงินค่าปรับ 455.85 ล้านบาท โดยแยกเป็น สุรา จํานวน 13,687 คดี ค่าปรับ 118.81 ล้านบาท ยาสูบ จํานวน 8,534 คดี ค่าปรับ 230.48 ล้านบาท ไพ่ จํานวน 370 คดี ค่าปรับ 3.59 ล้านบาท น้ํามันและผลิตภัณฑ์น้ํามัน จํานวน 812 คดี ค่าปรับ 28.59 ล้านบาท น้ําหอม จํานวน 104 คดี ค่าปรับ 10.08 ล้านบาท รถจักรยานยนต์ จํานวน 1,032 คดี ค่าปรับ จํานวน 25.36 ล้านบาท และสินค้าอื่น ๆ จํานวน 614 คดี ค่าปรับ 38.94 ล้านบาท โดยมีของกลางแยกเป็นน้ําสุรา จํานวน 206,400.964 ลิตร ยาสูบ จํานวน 3,323,336 ซอง ไพ่ จํานวน 21,434 สํารับ น้ํามันและผลิตภัณฑ์น้ํามัน จํานวน 1,007,729.000 ลิตร น้ําหอม จํานวน 302,860 ขวด รถจักรยานยนต์ จํานวน 1,339 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/858-2565-26-1-2565-38
รัฐบาลไทย-ข่าวทำเนียบรัฐบาล-พ่อเมืองพิษณุโลก ร่วมขับเคลื่อนเป้าหมายการพัฒนาที่ยั่งยืน ผ่านโครงการปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs)
วันพุธที่ 19 ตุลาคม 2565
พ่อเมืองพิษณุโลก ร่วมขับเคลื่อนเป้าหมายการพัฒนาที่ยั่งยืน ผ่านโครงการปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs)
พ่อเมืองพิษณุโลก ร่วมขับเคลื่อนเป้าหมายการพัฒนาที่ยั่งยืน ผ่านโครงการปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs) เพื่อพัฒนาคุณภาพชีวิตของประชาชน
วันนี้ (19 ต.ค. 65) นายภูสิต สมจิตต์ ผู้ว่าราชการจังหวัดพิษณุโลก เปิดเผยว่า จังหวัดพิษณุโลกได้มอบหมายให้อําเภอเมืองพิษณุโลกจัดกิจกรรมส่งเสริมคุณธรรมจริยธรรมน้อมนําเศรษฐกิจพอเพียง “บ้านนี้มีรักปลูกผักกินเอง” ซึ่งเมื่อวันที่ 17 ต.ค. 65 นายนิสิต สวัสดิเทพ นายอําเภอเมืองพิษณุโลก เป็นประธานในพิธีเปิดโครงการส่งเสริมคุณธรรมจริยธรรมน้อมนําเศรษฐกิจพอเพียง “บ้านนี้มีรักปลูกผักกินเอง” ณ อาคาร SML หมู่ที่ 5 ตําบลปากโทก อําเภอเมืองพิษณุโลก จังหวัดพิษณุโลก โดยมีคณะสงฆ์ ข้าราชการ คณะผู้บริหารองค์การบริหารส่วนตําบลปากโทก ผู้นําท้องที่ เจ้าหน้าที่ศูนย์พัฒนาเด็กเล็ก อบต.ปากโทก เจ้าหน้าที่ อสม. และประชาชนเข้าร่วมในกิจกรรม
นายภูสิต สมจิตต์ ผู้ว่าราชการจังหวัดพิษณุโลก กล่าวว่า การจัดกิจกรรมส่งเสริมคุณธรรมจริยธรรมน้อมนําเศรษฐกิจพอเพียง “บ้านนี้มีรักปลูกผักกินเอง” ภายใต้โครงการ ปลุกพลังความคิด เปลี่ยนวิถีชีวิตด้วยเศรษฐกิจพอเพียง เปลี่ยนเมืองพิษณุโลกสู่ความยั่งยืน (SDGs) เพื่อพัฒนาคุณภาพชีวิตของประชาชน ซึ่งประกอบด้วย กิจกรรมปลูกพืชผักสวนครัว และกิจกรรมถนนกินได้ ถนนแห่งความเอื้อเฟื้อ ซึ่งมีการปลูกผักสวนครัว และไม้ผลสําหรับการแบ่งปันระหว่างคนในชุมชน ซึ่งมีทั้งต้นยอ ดอกแค ต้นมะละกอ ต้นมะกอก ต้นชะอม ต้นมะเขือ ฯลฯ ร่วมกับ 7 ภาคีเครือข่าย และพลัง บวร ซึ่งเป็นการตอกย้ําเจตนารมณ์การ Change for Good เพื่อทําให้โลกใบเดียวของทุกคนมีอายุยืนยาวตราบนานเท่านาน ด้วยแนวคิด “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน “โลกนี้เพื่อเรา”” ที่คณะผู้บริหารกระทรวงมหาดไทย และผู้ว่าราชการจังหวัดทั้ง 76 จังหวัด ได้ไปร่วมพิธีลงนามประกาศเจตนารมณ์เพื่อประเทศไทยที่ยั่งยืน (Statement of Commitment to Sustainable Thailand) ณ องค์การสหประชาชาติ เมื่อวันที่ 6 มิถุนายน 2565 ซึ่งในวันดังกล่าวมี คุณกีต้า ซับบระวาล ผู้ประสานงานสหประชาชาติประจําประเทศไทย คุณอาร์มิดา ซัลเซีย อาลีเชียบานา รองเลขาธิการองค์การสหประชาชาติและเลขาธิการบริหารคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP) ผู้แทนสํานักงานสหประชาชาติประจําประเทศไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย ร่วมเป็นสักขีพยานในพิธี
นายภูสิต สมจิตต์ ผู้ว่าราชการจังหวัดพิษณุโลก กล่าวต่อว่า จังหวัดพิษณุโลก พร้อมเป็นส่วนหนึ่งในการสร้างความมั่นคงทางอาหาร และสนับสนุนการขับเคลื่อนประเทศไทยสู่เป้าหมายการพัฒนาที่ยั่งยืน ด้วยการทําให้ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาเศรษฐกิจพอเพียง" เพื่อร่วมสืบสานพระราชปณิธานของพระบาทสมเด็จพระเจ้าอยู่หัว
#ChangeforGood #130ปีกระทรวงมหาดไทย #อําเภอเมืองพิษณุโลก
#อําเภอนําร่องบําบัดทุกข์บํารุงสุข #นักขับเคลื่อนยุทธศาสตร์นําการเปลี่ยนแปลง
รัฐบาลไทย-ข่าวทำเนียบรัฐบาล-รมว.พม. ย้ำศูนย์ช่วยเหลือสังคม ต.บ้านกร่าง จ.พิษณุโลก เร่งแก้ปัญหาประชาชน  ร่วมมือกับเครือข่าย  ช่วยกลุ่มเปราะบางลงทะเบียนบัตรสวัสดิการแห่งรัฐ
วันจันทร์ที่ 12 กันยายน 2565
รมว.พม. ย้ําศูนย์ช่วยเหลือสังคม ต.บ้านกร่าง จ.พิษณุโลก เร่งแก้ปัญหาประชาชน  ร่วมมือกับเครือข่าย  ช่วยกลุ่มเปราะบางลงทะเบียนบัตรสวัสดิการแห่งรัฐ
รมว.พม. ย้ําศูนย์ช่วยเหลือสังคม ต.บ้านกร่าง จ.พิษณุโลก เร่งแก้ปัญหาประชาชน  ร่วมมือกับเครือข่าย  ช่วยกลุ่มเปราะบางลงทะเบียนบัตรสวัสดิการแห่งรัฐ
เมื่อวันที่ 9 ก.ย. 65เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมติดตามผลการดําเนินงานของศูนย์ช่วยเหลือสังคมตําบลบ้านกร่าง ณ องค์การบริหารส่วนตําบลบ้านกร่าง อําเภอเมือง จังหวัดพิษณุโลก พร้อมรับฟังรายงานสถานการณ์ปัญหา และมอบแนวทางการดําเนินงานอย่างบูรณาการ เพื่อช่วยเหลือประชาชนทุกช่วงวัย โดยเฉพาะกลุ่มเปราะบาง อย่างครบวงจร ทั้งนี้ คณะผู้บริหารกระทรวง พม. พร้อมด้วยหน่วยงาน ทีม One Home พม. จังหวัดพิษณุโลก และผู้แทนหน่วยงานที่เกี่ยวข้องในพื้นที่ เข้าร่วมประชุม
นายจุติ กล่าวว่า ศูนย์ช่วยเหลือสังคมตําบลบ้านกร่าง เป็นศูนย์ที่มีความเข้มแข็งในการให้บริการประชาชนในพื้นที่ ซึ่งเปิดให้บริการตั้งแต่ต้นปีที่ผ่านมา นับเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service) สําหรับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่ เด็ก เยาวชน ผู้สูงอายุ คนพิการ แม่เลี้ยงเดี่ยว ผู้ป่วยติดเตียง และผู้ด้อยโอกาส โดยบูรณาการการทํางานร่วมกันระหว่างกระทรวง พม. โดยหน่วยงานทีม One Home พม. จังหวัดพิษณุโลก และภาคีเครือข่ายทุกภาคส่วน รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
นายจุติ กล่าวเพิ่มเติมว่า การลงพื้นที่วันนี้ ตนได้มาติดตามผลงานของรัฐบาล โดยนายกรัฐมนตรีมีความห่วงใยประชาชนทั้งประเทศและจะไม่ทิ้งใครไว้ข้างหลัง ซึ่งรัฐบาลมีความเป็นห่วงในเรื่องความเจ็บป่วยจากโควิด - 19 โดยขอให้ประชาชนในพื้นที่เฝ้าระวัง ไม่ประมาท การ์ดอย่าตก และขอให้เข้ารับการฉีดวัคซีนป้องกันโควิด - 19 ให้ครบอย่างน้อย 3 เข็ม โดยวันนี้ ได้ตกลงกับตําบลบ้านกร่าง จังหวัดพิษณุโลก ไว้ว่า อยากจะให้เกินร้อยละ 80 ของจํานวนประชากร ส่วนการฉีดวัคซีนเข็มที่ 2 อยากจะให้เกินร้อยละ 90 ซึ่งกระทรวงสาธารณสุขระบุไว้ว่า ถ้าได้รับการฉีดวัคซีน 3 เข็ม จะมีความปลอดภัยมากยิ่งขึ้น และถ้าได้รับการฉีดวัคซีนเข็มที่ 4 จะดีมาก ขณะเดียวกันนายกรัฐมนตรีห่วงใยประชาชนที่ลงทะเบียนบัตรสวัสดิการแห่งรัฐ 2565 โดยได้เน้นย้ําให้ผู้อํานวยการกองสวัสดิการสังคมทุก อบต. ทํางานร่วมกันกับกระทรวง พม. ผู้ใหญ่บ้าน และ อพม. เพื่อนําคนที่มีคุณสมบัติครบมาลงทะเบียนให้ได้มากที่สุด เพื่อไม่ให้มีใครหลุดจากระบบสวัสดิการ จะได้สามารถเข้าถึงสวัสดิการของรัฐ อีกทั้งได้เน้นย้ําในเรื่องของเงินออม ซึ่งเป็นเรื่องที่จําเป็นในการสร้างพื้นฐานที่ดี เพื่อเตรียมไว้เมื่อสูงวัยจะได้มีเงินบํานาญไว้ใช้ในอนาคต นอกจากนี้ ตนได้รับฟังปัญหาของประชาชนและได้มอบหมายให้หน่วยงานของกระทรวง พม. เข้ามาดูแลประชาชนโดยเร็ว และได้ตั้งมาตรฐานไว้ว่า เรื่องที่ประชาชนเดือดร้อน ขอให้ดําเนินการให้สําเร็จภายใน 72 ชั่วโมง และต้องมีคําตอบว่า สําเร็จแล้วหรือมีปัญหาติดขัดอะไรในการแก้ไขปัญหาให้ได้
รัฐบาลไทย-ข่าวทำเนียบรัฐบาล-ครม. อนุมัติ ร่างนโยบายและแผนปฏิบัติการว่าด้วยความมั่นคงปลอดภัยไซเบอร์ เพื่อรับมือและลดความเสี่ยงจากภัยคุกคามทางไซเบอร์
วันอังคารที่ 20 กันยายน 2565
ครม. อนุมัติ ร่างนโยบายและแผนปฏิบัติการว่าด้วยความมั่นคงปลอดภัยไซเบอร์ เพื่อรับมือและลดความเสี่ยงจากภัยคุกคามทางไซเบอร์
ครม. อนุมัติ ร่างนโยบายและแผนปฏิบัติการว่าด้วยความมั่นคงปลอดภัยไซเบอร์ เพื่อรับมือและลดความเสี่ยงจากภัยคุกคามทางไซเบอร์
วันที่ 20 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี แถลงว่า ที่ประชุม ครม.เห็นชอบในร่างนโยบายและแผนปฏิบัติการว่าด้วยความมั่นคงปลอดภัยไซเบอร์ พ.ศ. 2565-2570 ที่คณะกรรมการการรักษาความมั่นคงปลอดภัยไซเบอร์แห่งชาติ (กมช.) ได้จัดทําและเสนอมาเพื่อทําให้บริการที่สําคัญของประเทศไทยมีความมั่นคงปลอดภัยไซเบอร์เพื่อความยั่งยืนทางเศรษฐกิจและสังคม โดยร่างนโยบายและแผนปฏิบัติการฯ นี้จะเป็นกรอบแนวทางการดําเนินการรักษาความมั่นคงปลอดภัยไซเบอร์ของประเทศ ที่มุ่งเน้นทั้งมิติการเสริมสร้างศักยภาพการป้องกัน มิติการรับมือและลดความเสี่ยงจากภัยคุกคามทางไซเบอร์ และมิติการตอบสนองต่อเหตุภัยคุกคามและฟื้นฟูระบบให้กลับคืนสู่สภาวะปกติอย่างทันท่วงที
การจัดทําร่างนโยบายและแผนปฏิบัติการฯ นี้เป็นการดําเนินการตามบทบัญญัติมาตรา 9(1) และมาตรา 9(3) พระราชบัญญัติการรักษาความมั่นคงปลอดภัยไซเบอร์ พ.ศ. 2562 ที่จะทําให้บรรลุวัตถุประสงค์ของพระราชบัญญัติดังกล่าว นโยบายและแผนปฏิบัติการฯ จะใช้เป็นแผนแม่บทในการรักษาความมั่นคงปลอดภัยไซเบอร์ของประเทศไทย การพัฒนาความมั่นคงปลอดภัยทางไซเบอร์ในภาพรวมที่ครอบคลุมในทุกมิติ และเพื่อใช้เป็นกรอบแนวทางการดําเนินการด้านการรักษาความมั่นคงปลอดภัยไซเบอร์ของประเทศ โดยกรอบแนวทางดําเนินการจะเป็นไปเพื่อเป้าหมายยุทธศาสตร์ 4 ด้านคือ
1. สร้างขีดความสามารถในการรักษาความมั่นคงปลอดภัยไซเบอร์ด้านบุคลากร องค์ความรู้ และเทคโนโลยี (Capacity) ที่จะนําไปสู่การพัฒนาผลิตภัณฑ์ด้านความมั่นคงปลอดภัยไซเบอร์ที่เป็นนวัตกรรมของประเทศ
2. บูรณาการความร่วมมือทุกภาคส่วนทั้งภายในประเทศและระหว่างประเทศ (Partnership) เพื่อเตรียมความพร้อมในการรับมือและฟื้นคืนสู่สภาพปกติได้อย่างรวดเร็ว
3. สร้างบริการภาครัฐและโครงสร้างพื้นฐานสําคัญทางสารสนเทศให้มีความมั่นคงปลอดภัยและฟื้นคืนสู่สภาพปกติได้ (Resilience)
4. สร้างศักยภาพของหน่วยงานระดับชาติให้มีคุณภาพและมาตรฐาน (Standard) เพื่อให้การบริหารจัดการด้านความมั่นคงปลอดภัยไซเบอร์เป็นไปอย่างมีประสิทธิภาพ
นอกจากเรื่อง ความปลอดภัยไซเบอร์ ที่ส่งผลถึงประชาชนแล้วนั้น ตัวชี้วัดความปลอดภัยไซเบอร์ระดับโลก 2563 (Global Cybersecurity Index 2020) ที่จัดทําโดย ITU องค์การชํานาญพิเศษเฉพาะเรื่องด้านเทคโนโลยีสารสนเทศและการสื่อสารขององค์การสหประชาชาติได้ให้คะแนนประเทศไทย ค่าชี้วัดรวม 86.50 เป็นอันดับ 9 ของภูมิภาคเอเชียแปซิฟิก โดยมีค่าตัวชี้วัดด้านมาตรการทางกฎหมายของไทย อันเป็นจุดแข็งของประเทศ คือคะแนน 19.11 จาก 20
ซึ่งมีปัจจัยจากการบังคับใช้พระราชบัญญัติการรักษาความมั่นคงปลอดภัยไซเบอร์ พ.ศ. 2562
ในขณะที่ค่าตัวชี้วัดด้านอื่นๆ ได้แก่ มาตรการด้านองค์กร มาตรการด้านความร่วมมือ การพัฒนาศักยภาพขีดความสามารถ และมาตรการทางเทคนิคได้คะแนนลดหลั่นมาคือ 17.64, 17.34, 16.84 และ 15.57 ตามลําดับ ซึ่งเมื่อมีการจัดทําร่างนโยบายและแผนปฏิบัติการฯ และบังคับใช้เป็นกรอบแนวทางการดําเนินการแล้วจะทําให้คะแนนค่าตัวชี้วัดด้านอื่นๆ มีความเป็นไปได้ที่จะเพิ่มมากขึ้น อันจะสะท้อนถึงภาพลักษณ์ เสถียรภาพความมั่นคงทางไซเบอร์ สุดท้ายจะนํามาซึ่งเศรษฐกิจและประเทศในทางที่ดีขึ้น